armvectores/hy_wikipedia_2023 huggingface dataset:
Չարլի Մանգեր

Չարլզ Թոմաս Մանգեր (անգլ.՝ Charlie Munger, հունվարի 1, 1924(1924-01-01), Օմահա, Նեբրասկա, ԱՄՆ), ամերիկացի գործարար, իրավաբան, ներդրող և բարերար։ Հանդիսանում է Ուորեն Բաֆեթի կողմից կառավարվող Բերքշիր Հեթուեյ ընկերության փոխնախագահը։ Բաֆեթը Մանգերին անվանում է «իմ գործընկեր»։ Մանգերը 1984-2011 թթ. աշխատել է որպես Wesco Financial Corporation-ի տնօրեն (Wesco-ի 80%-ն այդ ժամանակ պատկանում էր Բերքշիր Հեթուեյին)։ Նա նաև Լոս Անջելեսում տեղակայված Daily Journal Corporation-ի նախագահն է և Costco Wholesale Corporation-ի տնօրենը։
Ֆորբս ամսագիրը 2015 թվականին նրա կարողությունը գնահատում էր 1.3 միլիարդ դոլար։
Մանգերը ծնվել է Օմահայում, Նեբրասկա։ Որպես պատանի աշխատել է Ուորեն Բաֆեթի պապին պատկանող Buffett & Son խանութում։ Միչիգանի համալսարան ընդունվելուց հետո, որտեղ նա սովորել է մաթեմատիկա, այցելություններից բացի այլևս չի վերադարձել Օմահա։ 1943 թվականին նա դուրս է եկել քոլեջից՝ ծառայության անցնելով ԱՄՆ ռազմաօդային ուժերում։ Պատերազմից հետո ավարտել է Հարվարդի Իրավունքի դպրոցը և սկսել իրավաբանությամբ զբաղվել Լոս Անջելեսում։
1962 թվականին Մանգերը ստեղծել է իր ներդրումային ընկերությունը, որը նման էր Բաֆեթի ընկերությանը։ 1962-1975 թվականներին նրա ընկերությունը ունեցել է տարեկան միջինը 19.8 տոկոսի եկամուտ, ինչը գրեթե չորս անգամ ավելի է եղել շուկայի ցուցանիշներից։
1976 թվականին տեղի է ունեցել Բերքշիր Հեթուեյի և Blue Chip Stamps ընկերությունների միաձուլումը, որտեղ Մանգերը զբաղեցնում էր տնօրենների խորհրդի փոխնախագահի պաշտոնը։


== Ծանոթագրություններ ==
Բիրկալեն (լեռնանցք)

Անվան այլ կիրառումների համար տե՛ս՝ Բիրկալեն (այլ կիրառումներ)Բիրկալեն, լեռնանցք Հայկական լեռնաշխարհում, Արևմտյան Տիգրիսի ձախակողմյան վտակ Զիբենեսուի ակունքների շրջանում, որտեղով անցնում է ճանապարհը դեպի Արածանի։ Երկրորդ լեռնանցքը նույն ուղղությամբ գնացող ճանապարհի վրա Գյոգդարա լեռնանցքն է։ Նիկողայոս Ադոնցի կարծիքով Բիրկալեն նույնը պիտի լինի Իլիրիսոնի հետ, որը հիշատակում է Պրոկոպիոսը, և հավանաբար ընկած է Տիգրիսի Բիրակլեն գետնուղուց հարավ։


== Ծանոթագրություններ ==
Բերտենիկուր

Բերտենիկուր (ֆր.՝ Berthenicourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ռիմբոն կանտոնայի կազմի մեջ։ Կոմունայի շրջանը՝ Սեն Կանտեն։
INSEE կոդը՝ 02075:


== Բնակչություն ==
2010 թվականին բնակչությունը կազմել է 214 մարդ։


== Տնտեսություն ==
2010 թվականի տվյալներով 139 աշխատունակ բնակիչներից 92-ը (15-64 տարեկան) տնտեսապես ակտիվ են, 47-ը՝ պասիվ (ակտիվության ինդեքսը՝ 66,2%, 1999 թվականին 72,0% էր)։ 92 ակտիվ բնակիչներից 87-ը (51 տղամարդ և 36 կին) աշխատում են, գործազուրկ էր 5-ը (1 տղամարդ և 4 կին)։ 47 պասիվներից 15-ը աշակերտներ և ուսանողներ են, 16-ը՝ թոշակառուներ, 16-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Բերտենիկուր (ֆր.)
250 լավագույն ֆիլմեր IMDb-ի վարկածով

250 լավագույն ֆիլմեր՝ ըստ IMDb վարկածի (անգլ.՝ IMDb Top 250), գեղարվեստական ֆիլմերի վարկանիշային ցանկ, որը կազմվում է Internet Movie Database ինտերնետային կայքի գրանցված այցելուների գնահատականների հիման վրա։ Ըստ ինտերնետի որոնողական համակարգերի հենց այս կայքը ունի ամենամեծ վարկանիշը օգտագործման տեսանկյունից և փաստորեն հենց այս ցանկն է համարվում ֆիլմերի ամենահայտնի վարկանիշային (ռեյտինգային) ցանկը։
Ի լրումն հիմնական համընդհանուր ցանկի, ​IMDb աղյուսակում կազմվում է նաև անհատական ֆիլմերի ցանկեր ըստ ժանրի, ըստ տասնամյակի, ըստ օգտագործողների տարիքի և սեռի։Գոյություն ունի նաև IMDb-ի վարկանիշի 100 վատագույն ֆիլմերի ցանկ։


== Հաշվարկի մեխանիզմ ==
Վարկանիշի (ռեյտինգի) հաշվարկը կատարվում է հետևյալ բանաձևով

  
    
      
        W
        =
        
          
            
              R
              V
              +
              C
              M
            
            
              V
              +
              M
            
          
        
         
      
    
    {\displaystyle W={RV+CM \over V+M}\ }
   բանաձևով,որտեղ

W - վերջնական վարկանիշն է.
V - ֆիլմի օգտին տրված ձայների թիվը.
M- ձայների նվազագույն քանակը, որն անհրաժեշտ է ֆիլմը վարկանիշային ցանկում ընդգրկելու համար (2010 թվականի հունվարի համար, M = 3000).
R - ֆիլմի միջին գնահատականը (10 բալանոց սանդղակով).
C - բոլոր ֆիլմերի միջին գնահատականը (2010 թ. հունվարի դրությամբ, C = 6.9)։Ցանկի առաջին 25 ֆիլմերը 2020 թվականի օգոստոսի 6-ի դրությամբ


== Հղումներ ==
250 լավագույն ֆիլմեր IMDb վարկածով(անգլ.)
100 վատագույն ֆիլմեր IMDb վարկածով(անգլ.)
Տարերային մատերիալիզմ

Տարերային մատերիալիզմ, «․․․ չգիտակցվող, չձևավորված, փիլիսոփայորեն անգիտակցական համոզմունքը արտաքին աշխարհի օբյեկտիվ ռեալության վերաբերյալ․․․» ։ «Տարերային մատերիալիզմ» հասկացությունը բնութագրում է փիլիսոփայությանն անտեղյակ բնագետների դիրքորոշումը փիլիսոփայության հիմնարար, նախ և առաջ իմացաբանական խնդիրների նկատմամբ, որոնք առաջանում են մասնավոր գիտական հետազոտություններում։ Ըստ էության տարերային մատերիալիստները գիտական հետազոտություններում սահմանափակ կերպով օգտագործում են մատերիալիզմի որոշ կարևոր գաղափարներ (օրինակ, կենդանի բնության մեջ էվոլյուցիայի գաղափարը, ատոմիստական հիպոթեզը և այլն)։ Սակայն տարերային մատերիալիզմը սահմանափակվում է օբյեկտիվ ռեալությունը և զգայարանների տվյալների ճշտությունը ընդունելով, չի հասնում գիտակցական մատերիալիստական աշխարհընկալման։
Միրսինա

Միրսինա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ժողովածու (2264)

Ժողովածու (2264), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2264 թվի տակ։ Ձեռագիրը գրվել է 17-րդ դարում։ Ստացողը եղել է Յակոբ վարդապետը։ Գրված է թղթի վրա, որը ունի 15x10,5 սմ չափս։ Ձեռագիրը կազմված է 332 թերթից։ Գրված է միասյունով, բոլորգիրով։ Պահպանակը՝ մագաղաթ 4, բոլորագիծ երկաթագիր, Ավետարան։ Կազմը` կաշեպատ տախտակ, աստառը՝ կապույտ կտավ։ Հիշատակարաններ՝ 71բ, 94ա, կնիք՝ 128բ(1663թ․ Յովհաննես վարդապետ, Յակոբ վարդապետ)։


== Բովանդակություն ==
Քարոզք (Գր․ Տաթևացի, Բարթողիմէոս, Գր, Լուսաւորիչ, անանունք)։
Առաքելի վրդ-ի Տադ։
Եփրեմի Աղօթք։
Խրատք Խիկարայ։
Մեկնողք և համառօտողք Աստվածաշունչ և արտաքին գրոց։


== Ծանոթագրություններ ==
Ումար Ֆարուկ Աբդուլմութալաբ

Ումար Ֆարուկ Աբդուլմութալաբը (դեկտեմբերի 22, 1986(1986-12-22), Լագոս, Նիգերիա), Նիգերիայի քաղաքացի է, որը համաշխարհային հռչակ ձեռք բերեց անհաջող ահաբեկչական ակցիայի շնորհիվ, երբ նա փորձ կատարեց պայթեցնել ամերիկյան օդանավ՝ ուղևորների հետ միասին։


== Կենսագրություն ==
Ումար Աբդուլմութալաբը ծնվել է Լագոսում, մուսուլմանական բարեկեցիկ ընտանիքում։ Հայրը՝ Ալհաջի Ումարու Մութալաբը Նիգերիայի խոշորագույն բանկերից մեկի տնօրեն է եղել։ Ումար Աբդուլմութալաբը որակյալ կրթություն է ստացել հայրենիքում, Լոնդոնում և Դուբայում։ Ճանապարհորդել է արաբական երկրներ, այդ թվում՝ Եմեն, որտեղ սերտ կապեր է հաստատել ծայրահեղ իսլամիստների հետ և անդամագրվել Ալ-Կաիդայի շարքերը։ Եմենում նույնպես անցել է զինավարժություններ և ահաբեկչական գործողությունների պատրաստություն, ինչպես նաև ստացել ցուցմունքներ՝ նախապատրաստվող ակտի վերաբերյալ։


== Ահաբեկչական ակտը ==
Չնայած բազմաթիվ նախազգուշացումներին և Աբդուլմութալաբի՝ մի շարք «սև ցուցակներում» գրանցված լինելու փաստին, նույնիսկ չնայած իր հոր կողմից բարձրացված ահազանգին, նրան այնուամենայնիվ հաջողվեց առանց դժվարությունների ստանալ ԱՄՆ մուտքի վիզա, ինչպես նաև գնել Ամստերդամ - Դետրոյտ օդային երթուղու տոմս։ Երևի պատահական չէր, որ մասսայական սպանությունը ծրագրված էր հենց դեկտեմբերի 25-ի համար, երբ Արևմուտքում նշվում է Սուրբ Ծնունդը։ Այդ օրը Աբդուլմութալաբը Ամստերդամում նստեց Դետրոյտ ուղղվող Նորթվեսթ Էրլայնզ (Northwest Airlines) ամերիկյան ավիաուղիների օդանավ, հաջողացնելով իր հետ անցկացնել պայթուցիկ նյութեր, որոնք նա թաքցրել էր իր կիսավարտիքում՝ ամորձիքների տակ։ Այդ պայթուցիկ նյութերը ԱՄՆ դատախազությունը որակավորել է որպես «զանգվածային ոչնչացման զենք»։
Աբդուլմութալաբի նպատակն էր օդում պաութեցնել օդանավը և նրա մեջ գտնվողներին (289 մարդ)։ Դետրոյտի Մետրո օդանավակայանում վայրէջք կատարելուց մոտ մեկ ժամ առաջ նա կատարեց ինքնասարք ռմբի անդրպայթյունի փորձը, որը սակայն տեխնիկական ինչ-ինչ պատճառներով չհաջողվեց ի կատար ածել։ Պայթյունի փոխարեն ինքնաթիռի սալոնի այն մասում, որտեղ նստած էր Աբդուլմութալաբը, կրակ բռնկվեց։ Ուղևորներին և աշխատող անձնակազմի անդամներին հաջողվեց հաղթահարել և ընկճել ահաբեկչին և մարել օդանավում սկսված հրդեհը և Աբդուլմութալաբի բռնկված շորերը։


== Ձերբակալում ==
Վայրէջք կատարելուց հետո Աբդուլմութալաբը հանձնվեց ֆեդերալ օրինապահ մարմիններին։ Այժմ նա ձերբակալված է և գտնվում է կալանքի տակ՝ Միչիգանի ֆեդերալ բանտերից մեկում։
Ու. Աբդուլմութալաբի դեմ ԱՄՆ Ֆեդերալ դատարանում հարուցված է քրեական գործ, բաղկացած ԱՄՆ Ֆեդերալ քրեական օրենսգրքի 6 հոդվածներ խախտելու մեղադրականից, որոնցից մեկն է զանգվածային սպանության փորձի մեղադրանքը (այստեղ՝ ատենակալների խորհրդի մեղադրականը)։ Աբդուլմութալաբը դատվելու է քաղաքացիական դատարանում, երդվյալ ատենակալների կողմից։ Եթե նրա դեմ հարուցված մեղադրանքներն ապացուցվեն, իրեն սպասում է ցմահ բանտարկություն։
Մընացել է բերդը մեզ

«Մընացել է բերդը մեզ», Հովհաննես Թումանյանի քառյակներից՝ գրված 1917 թվականի դեկտեմբերի 26-ին։


== Պատմություն ==
Թումանյանի ընտանիքի արխիվում պահվում են երեք ինքնագիր, որոնցից մեկը՝ № 8 ծոցատետրի 21֊րդ էջում։ Ստեղծագործությունը 1918 թվականին առաջին անգամ տպագրվել է Թիֆլիսում լույս տեսնող «Ժողովրդի ձայն» թերթի 23֊րդ համարում, այնուհետև՝ Թիֆլիսում լույս տեսած «Բանաստեղծություններ» ժողավածուի 13֊րդ էջում, Կ. Պոլիսում լույս տեսած «Բանաստեղծություններ» ժողավածուի 50֊րդ էջում, ապա՝ Թումանյանի երկերի ժողովածուի առաջին հատորի 206֊րդ էջում։


== Ծանոթագրություններ ==
Վելիկո Տիռնովոյի մարզ

Վելիկո Տիռնովոյի մարզ (բուլղար․՝ Област Велико Търново), Բուլղարիայի քսանութ մարզերից մեկը, երկրի Հյուսիս-կենտրոնական տարածաշրջանում։ Մայրաքաղաքը Վելիկո Տիռնովո քաղաքն է։


== Տես նաև ==
Բուլղարիայի մարզեր


== Արտաքին հղումներ ==
Պաշտոնական կայք (բուլղ.)
(7650) Կենամե

(7650) Կենամե (անգլ.՝ Kaname), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,936677 ա. մ., առավելագույնը մոտենում է 2,8332 ա. մ. հեռավորության վրա և հեռանում 3,0402 ա. մ.։ Արեգակի շուրջ մեկ ամբողջական պտույտ է կատարում 1838,16 երկրային օրվա ընթացքում, իր ուղեծրով շարժվելով միջինում 0,195848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7650) Կենամե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակաբի

Ակաբի, գյուղակ Արևմտյան Հայաստանում, Վանի վիլայեթի Վանի գավառում։ Գտնվում էր Այգեստան արվարձանում, Վան քաղաքից արևելք, Զմզըմ լեռան մոտ։
Ակաբիում է գտնվում Ակաբիքար վիմարփանը


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(67) Ասիա

(67) Ասիա (անգլ.՝ Asia), աստերոիդ աստերոիդների հիմնական գոտում։ Հայտնաբերվել է 1861 թվականի ապրիլի 17-ին Նորման Պոգսոնի կողմից Մադրասում։
Միջին հեռավորությունը Արեգակից կազմում է 2,421475 ա. մ., առավելագույնը մոտենում է 1,9757 ա. մ. հեռավորության վրա և հեռանում 2,8673 ա. մ., իսկ Երկրի ուղեծրին Ասիա աստերոիդը նվազագույնը մոտենում է 0,9717 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1376,32 երկրային օրվա ընթացքում, իր ուղեծրով շարժվելով միջինում 0,261568 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Ասիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Զագորսկի

Վլադիմիր Միխայլովիչ Զագորսկի (ռուս.՝ Влади́мир Миха́йлович Заго́рский, իսկական անունը՝ ռուս.՝ Вольф Ми́хелевич Лубо́цкий, հունվարի 15, 1883(1883-01-15), Նիժնի Նովգորոդ, Ռուսական կայսրություն - սեպտեմբերի 25, 1919(1919-09-25), Մոսկվա, Խորհրդային Ռուսաստան), հեղափոխական, կուսակցական գործիչ, ՌԿ(բ)Կ Մոսկվայի կոմիտեի քարտուղար։


== Կենսագրություն ==
Զագորսկին հեղափոխական ուղին սկսել է Նիժնի Նովգորոդում։ Յակով Սվերդլովի հետ տարածում էր թռուցիկներ, ձեռք էր բերում տպատառեր, եղել է պրոպագանդիստ բանվորական խմբակներում։ 1902 թվականի մայիսմեկյան ցույցին մասնակցելու համար Զագորսկին դատապարտվել մշտական բնակության Ենիսեյի նահանգում. փախուստի փորձի համար պատժամիջոցը դարձրեցին ավելի դաժան, կարգադրելով աքսորի 12 տարին անցկացնել Յակուտիայի նահանգում։ Բայց նա աքսորից փախել է։
1905 թվականին Զագորսկին վերադարձել է Մոսկվա, մասնակցել դեկտեմբերյան զինված ապստամբությանը։ Նա ստեղծում էր բանվորական դրուժինաներ, մասնակցում էր «Իզվեստիա մոսկովսկոգո սովետա»-ի հրատարակմանը, մարտնչում էր բարիկադներում Պիմենովսկայա փողոցի շրջանում, այնուհետև Պրեսնյայում։ Ապստամբության պարտությունից հետո ընդհատակյա աշխատանքը շարունակում էր Մոսկվայում։ 1908 թվականին, ազատվելով ոստիկանության հետապնդումից, տարագրվել է Լոնդոն։ 1910 թվականին անլեգալ վերադարձել է Սարատով. մատնվում, ապա փախնում Լայպցիգ. մասնակցել է ՌՍԴԲԿ Պրահայի կոնֆերանսի նախապատրաստմանը, կատարել բոլշևիկյան կենտրոնի առաջադրանքները։ Առաջին համաշխարհային պատերազմի տարիներին գերմանական իշխանությունները ներկալում են Զագորսկուն։ Չնայած դժվարություններին, նա ընկերների հետ պրոպագանդիստական աշխատանք է տանում ռուս ռազմագերիների շրջանում։ Բրեստի հաշտությունը կնքելուց հետո Զագորսկին նշանակվում է Բեռլինում ՌԽՖՍՀ դեսպանության առաջին քարտուղար։ 1918 թվականի հունիսին ՌԿ(բ)Կ ԿԿ-ն աշխատանքի համար նրան ետ կանչեց Մոսկվա, որտեղ նա շուտով ընտրվում է կուսակցության Մոսկվայի կոմիտեի քարտուղար։ Զագորսկին կազմավորում Է կարմիր բանակի ջոկատներ, զբաղվում թիկունքի ամրացմամբ, շաբաթօրյակների կազմակերպմամբ։ 1919 թվականի սեպտեմբերի սկզբին, երբ դենիկինյանները մոտենում էին Մոսկվային, Զագորսկին Ֆելիքս Զերժինսկու հետ գլխավորում էր պաշտպանության քաղաքային կոմիտեն։


== Ծանոթագրություններ ==
Անդրեաս Զապատինաս

Անդրեաս Զապատինաս (հունարեն՝  Ανδρέας Ζαπατίνας, 1957, Աթենք, Հունաստան), հույն արդյունաբերական դիզայներ։ Գլխավորապես զբաղվել է ավտոմեքենաների դիզայնով։


== Կենսագրություն ==
Զապատինասը ծնվել է Աթենքում։ Մասնագիտական կրթությունն ստացել է Ամերիկայի Միացյալ Նահանգներում՝ Կալիֆոռնիա նահանգի Փասադենա քաղաքի  Art Center College of Design-ում, որն ավարտել է 1986 թվականին։
1988-1994 թվականներին աշխատել է Ֆիատի Stile կենտրոնում, որտեղ ծանոթացել է Քրիս Բանգլին։ Ավտոմոբիլաշինական այդ հանրահայտ ֆիրմայում Զապատինասը եղել է Fiat Barchetta ավտոմեքնաների արտաքին տեսքի գլխավոր դիզայները,  իր ավանդն է ներդրել նաև Fiat Coupé և Alfa Romeo 145 մոդելների ձևավորման գործում։
1994 թվականին, հետևելով Բանգլին, աշխատանքի է անցել BMW-ում։ 1998-ին դարձել է գլխավոր դիզայներ «Ալֆա Ռոմեո»-ի Stile կենտրոնում։ Այստեղ նա զգալի ներդրում է ունեցել «Ալֆա Ռոմեո 147» մոդելի ետնամասի՝ այն ժամանակներում եզակի համարվող դիզայնի ստեղծման գործում։
2002 թվականին Զապատինասը Subaru ֆիրմայում նշանակվել է առաջատար դիզայնի բաժանմունքի վարիչ։  Այստեղ վիճարկելի են համարել նրա առաջարկած «տարածուն թևերի վանդակները» (spread wings grille), որ նախ կիրառել են Subaru R2-ի, ապա՝ Subaru Tribeca|B9-ի,, այնուհետև՝ Subaru Impreza-ի վրա։ Հայտարարվել է,  որ Զապատինասի առաջարկածը նորույթ չէ, այլ՝ կրկնություն, քանզի մինչև նրա գալն են ունեցել հար և նման առաջարկություն։ Ծագած հակասությունների պատճառով «Սուբարուն» մի կողմ է թողել այդ դիզայնը։ Ի վերջո Զապատինասը, որ նշանակվել էր «Սուբարուի» գլխավոր դիզայներ, 2006 թվականին հեռացել է այդ ֆիրմայից։
2009 թվականից նա սկսել է համագործակցել վերելակաշինական KLEEMANN Lifts ֆիրմայի հետ։
2016 թվականին աշխատանքի է անցել չինական Changan Automobile ֆիրմայում, որը գործում է իտալական Թուրին քաղաքում։


== Ծանոթագրություններ ==
Օսիպովո (այլ կիրառումներ)

Օսիպովո, կարող է վերաբերել՝

Օսիպովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Օսիպովո - գյուղ Ռուսաստանի Վլադիմիրի մարզի Կովրովսկի շրջանի կազմում։
Օգոստոսի 21

Օգոստոսի 21, տարվա 233-րդ (նահանջ տարիներին՝ 234-րդ) օրն է։

Տարվա ավարտին մնում է 132 օր։


== Դեպքեր ==
1888՝ ամերիկացի Ուիլյամ Բերոուզն արտոնագրում է գումարումներ կատարող առաջին մեքենան
1911 - Լուվրից գողացվում է «Մոնա Լիզա» նկարը
1959 - Հավայան կղզիներն ստանում են ԱՄՆ 50-րդ նահանգի կարգավիճակ
1991 - Լատվիան հայտարարում է Խորհրդային Միությունից անկախանալու մասին


== Ծնունդներ ==
1798 - Ժյուլ Միշլե Jules Michelet ֆրանսիացի պատմաբան
1862 - Էմիլիո Սալգարի Emilio Salgari իտալացի գրող
1915 - Ռաքուել Ռաստենի Raquel Rastenny դանիացի երգչուհի
1923 - Սուրեն Սաֆարյան հայ նկարիչ
1930 - Քրիստիան Լեգրան ֆրանսիացի հայազգի երգչուհի
1933 - Ջանեթ Բեյքեր Janet Baker անգլիացի մեցցո-սոպրանո
1936 - Ուիլթ Չեմբեռլեն Wilt Chamberlain ամերիկացի բասկետբոլիստ
1951՝
Գլեն Հյուզ Glenn Hughes անգլիացի բաս կիթառահար և վոկալիստ
1951 - Գարեգին Բ Ոսկեհատցի, Հայ Առաքելական Եկեղեցու 132-րդ Կաթողիկոս 1999-ից։
1967 - Սերժ Թանգյան Serj Tankian ռոք երաժիշտ, երգահան
1973 - Սերգեյ Բրին Сергей Брин ամերիկացի համակարգչային մագնատ
1984 - Ալիզե Alizée ֆրանսիացի պարուհի
1988 - Ռոբերտ Լևանդովսկի լեհ ֆուտբոլիստ, հարձակվող


== Մահեր ==
1142 - Պետրոս Աբելյար, միջնադարի ֆրանսիացի փիլիսոփա, աստվածաբան
1723 - Դիմիտրիե Կանտեմիր, պատմաբան, արևելագետ
1838 - Ադելբերթ ֆոն Շամիսո, բանաստեղծ և բնախույզ
1940 - Լև Տրոցկի, ռուս քաղաքական գործիչ
1943 - Հենրիկ Պոնթոպիդան, դանիացի վիպասան
1957 - Մայտ Մետսանուրկ, էստոնացի գրող և դրամատուրգ
1991 - Վրույր Ղազարյան, հայ խորհրդային անասնաբույժ
2001 - Դավիթ Խզմալյան, հայազգի խորհրդային էներգետիկ
2002 - Միքայիլ Աբդուլաև, ադրբեջանցի նկարիչ
2017 - Պերճ Զեյթունցյան, հայ արձակագիր, դրամատուրգ, թարգմանիչ


== Տոներ ==


== Ծանոթագրություններ ==
Մոնտգատ

Մոնտգատ (իսպ.՝ Montgat), բնակավայր և մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մարեսմե շրջանում։ Տարածքը կազմում է 2.95 կմ2։ Բնակչությունը՝ 10584 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Revista el TOT. Setmanari d'informació de Montgat, Tiana i Badalona
Ja n'hi ha prou! La web de Nuevas Generaciones de Mataró y el Maresme
Վալդերսբակ

Վալդերսբակ (ֆր.՝ Waldersbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 139 մարդ, բնակչության խտությունը` 41.25 մարդ/կմ²։ Բնակավայրը զբաղեցնում է 3.37 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 94 աշխատունակ (15-64 տարեկան)  բնակիչ, որոնցից ակտիվ էին 64-ը, իսկ ոչ ակտիվները` 30։ Ակտիվության ցուցանիշը կազմում է 68,1 %։ 64 աշխատունակ մարդկանցից աշխատել է 62 անձ (37 տղամարդ և 25 կին)։ Գործազուրկ են եղել 2 անձ (2 տղամարդ և 0 կին)։ 30 անաշխատունակներից 6-ը եղել են աշակերտներ կամ ուսանողներ, 10-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիստովոե (գյուղ, Սակիի շրջան)

Լիստովոե (ուկրաիներեն՝ Листове, Ղրիմի թաթարերեն՝ Voyo Nova), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Օզգուլ, Վոյնո-Նովա։
2001 թվականի տվյալներով Լիստովոե գյուղում բնակվում էր 394 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շտաբկա

Շտաբկա (ռուս.՝ Штабка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բարնաուլկա գետի ձախ ափով՝ վկմ հեռավորության վրա։ Գետի երկարությունը 68 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200001328
Հիդրոլոգիական ուսումնասիրությունների կոդը - 115200132
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անաստասիա Ռեշետովա

Անաստասիա Ռեշետովա (ռուս.՝ Анастасия Григорьевна Решетова, հունվարի 23, 1996(1996-01-23), Մոսկվա, Ռուսաստան), ռուս մոդել։ 2014 թվականի 1-ին վիցե-միսս Ռուսաստան։


== Կենսագրություն ==
Անաստասիա Ռեշետովան ծնվել է 1996 թվականի հունվարի 23-ին Մոսկվայում։ Երբ Անաստասիան փոքր էր, նրա ծնողները ամուսնալուծվել են։ Անաստասիային և նրա կրտսեր քրոջը՝ Վալենտինային, դաստիարակել է հայրը՝ գնդապետ, իրավաբանական և պատմական գիտությունների թեկնածու Գրիգորի Ռեշետովը։ Սովորել է Օրեխովո-Բորիսովո Սևերնոյե թաղամասի № 578 դպրոցում, զբաղվել է դերասանական վարպետությամբ։ 2014 թվականին ավարտել է դպրոցը և 18 տարեկանում մասնակցել Միսս Ռուսաստան 2014 մրցույթին`դառնալով 1-ին վիցե-միսսը։ 2018 թվականի ապրիլի տվյալներով՝ նրա կազմվածքի պարամետրերն են՝ 91-60-100, ունի 180 սմ հասակ և 58 կգ քաշ։
2016-2017 թվականների տվյալներով` հեռակա ուսուցում է ստանում Մոսկվայի տնտեսագիտության, քաղաքականության և իրավունքի ինստիտուտի պետական ծառայության և քաղաքային կառավարման ֆակուլտետում։ Մոսկվայի կինոյի դպրոցում դերասանական վարպետություն է սովորել։
Ակտիվ օգտվում է Ինստագրամից, այնտեղ ավելի քան 2 միլիոն բաժանորդ ունի։ Ինստագրամում հրապարակում է լուսանկարներ, որտեղ ցուցադրում է իր կազմվածքը։ Հետևորդները նրան հաճախ համեմատում են Քիմ Քարդաշյանի հետ։ Ինստագրամը մոդելի եկամտի աղբյուրներից մեկն է։ Նրա խոսքով՝ գովազդային գրառման միջին արժեքը կազմում է 100 հազար ռուբլի։
2016 թվականին բացել է Anatomia Beauty Clinic գեղեցկության կլինիկան։ 2017 թվականի գարնանը ներկայացրել է «Այսօր ես արթնացա ուրիշ» գիրքը։ Այն պարունակում է ճիշտ սնուցման, վերապատրաստման, կոսմետիկայի ընտրության և այլնի մասին խորհուրդներ։ 2017 թվականի մայիսին թողարկել է հագուստի սեփական In.Hype ապրանքանիշը։ 2017 թվականի դեկտեմբերին Մոսկվայում բացել է Inhype beauty zone գեղեցկության սրահը։


== Անձնական կյանք ==
Մոտ 2015 թվականից հանդիպում է ռեփեր Տիմատիի հետ։ Նկարահանվել է Տիմատիի «Зеро» և «Ключи от рая» երաժշտական տեսահոլովակներում։ 2020 թվականին Տիմատին և Անաստասիան բաժանվել են։


== Աշխատություն ==
Անաստասիա Ռեշետովա «Այսօր ես արթնացա լրիվ ուրիշ». — Մ.: «Է» Հրատարակչություն, 2017. — 256 էջ с. — ISBN 978-5-699-93686-1


== Ծանոթագրություններ ==


== Արտաքին հղումներ ==
Անաստասիա Ռեշետովա Ինստագրամում
Ռոգոզինինո (գյուղ, Պերեսլավսկի շրջան)

Ռոգոզինինո (ռուս.՝ Рогозинино), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բասկերի երկիր (Ֆրանսիա)

Բասկերի ֆրանսիական երիկր (նաև օգտագործվում է Բասկերի հյուսիսային երկիր տերմինը, ֆր.՝ Pays basque français, բասկ.՝ Iparralde — հյուսիսային կողմ) — Բասկերի երկիր պատմական տարածաշրջանի հյուսիսարևելյան մասը, որը այժմ գտնվում է Ֆրանսիայում և վարչականորեն վերաբերվում է Ատլանտյան Պիրենեյներ դեպարտամենտին լինելով դրա արևմտյան մասը։ Արևմուտքում սահմանակցում է Բիսկայան ծոցի հետ, հարավում Բասկերի իսպանական երկրի հետ, հյուսիսում՝ Լանդեր, իսկ արևելքում՝ Բեարն դեպարտամենտների հետ, որոնք կազմում է Ատլանտյան Պիրենեյներ դեպարտամենտի արևելյան մասը, չնայած որ Բեարնում գտնվող Էսկյուլ գյուղը բասկախոս է։


== Տես նաև ==
Ֆրանսիական Կատալոնիա
(8396) 1993 UR2

(8396) 1993 UR2, աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,256693 ա. մ., առավելագույնը մոտենում է 2,0806 ա. մ. հեռավորության վրա և հեռանում 2,4328 ա. մ.։ Արեգակի շուրջ մեկ ամբողջական պտույտ է կատարում 1238,25 երկրային օրվա ընթացքում, իր ուղեծրով շարժվելով միջինում 0,290734 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8396) 1993 UR2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմ սիրած աղջիկը

«Իմ սիրած աղջիկը» (անգլ.՝ My Best Girl), 1927 թվականի սիրային մելոդրամա։


== Սյուժե ==
Մեգին վաճառողուհի է էժան ապրանքների խանութում։ Նա սիրահարվում է Ջոն Մերիլլին՝ խանութի սեփականատիրոջ որդուն, որը նույնպես սիրում է աղջկան։ Միստր Մերիլլն ուզում է, որ Ջոն ամուսնանա Միլլիսենտ Ռոջերսի հետ և իմանալով, որ տղան սիրում է Մեգիին, փորձում է աղջկան փող առաջարկել իր որդուց հեռանալու համար, սակայն Մեգին մերժում է նրա առաջարկը։
Ավելի ուշ Մեգին համաձայնում է հեռանալ սիրելիից նրա իսկ բարօրության համար։ Հասկանալով, որ նրա սերն անշահախնդիր է, Միստր Մերիլլը համաձայնում է, որ իր որդին ու Մեգին ամուսնանան։


== Հետաքրքիր փաստեր ==
Ֆիլմի պրեմիերան կայացել է 1927 թվականի հոկտեմբերի 31-ին։
«Իմ սիրած աղջիկը» ֆիլմը Մերի Փիքֆորդի վերջին համր ֆիլմն է։
Մերի Փիքֆորդի հետ ֆիլմում նկարահանվել է Չարլզ «Բադդի» Ռոջերսը, որի հետ դերասանուհին ամուսնացել է տասը տարի անց։
Ֆիլմում կատարած դերի համար Չարլզ Ռոջերսը 1928 թվականին ներկայացվել է «Օսկար» մրցանակի։


== Դերերում ==
Մերի Փիքֆորդ – Մոգի Ջոնսոն
Չարլզ Ռոջերս – Ջո Մերիլլ
Սանշայն Հարթ – Մա Ջոնսոն
Լյուսիեն Լիթլֆիլդ – Պա Ջոնսոն
Հոբարթ Բոսվորտ – Միստր Մերիլլ
Էվելին Հոլլ – Միսիս Մերիլլ
Էվոննա Թեյլոր – Միլիսենտ Ռոջերս
Քերոլ Լոմբարդ – վաճառողուհի (լուսագրերում նշված չէ)


== Ծանոթագրություններ ==


== Արտաքին հղումներ ==
Ֆիլմի մասին TCMDB.com կայքում (անգլ.)
Ֆիլմի մասին Silentsaregolden.com կայքում (անգլ.)
Մոնշալոն

Մոնշալոն (ֆր.՝ Montchâlons), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան-2 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02501:


== Բնակչություն ==
2010 թվականի տվյալներով համայնքի բնակչությունը կազմում է 64 մարդ։ 


== Տնտեսություն ==
2010 թվականին համայնքի 42 աշխատունակ (15-64 տարեկան) բնակիչներից 34-ը տնտեսապես ակտիվ էին, 9-ը՝ ոչ ակտիվ (ակտիվության ցուցանիշը կազմել է 79,1, 1999 թվականին եղել է 68,2%)։ 34 տնտեսապես ակտիվ բնակիչներից աշխատում էին 32-ը (19 տղամարդ և 13 կին), գործազուրկ էին մարդ (1 տղամարդ և 1 կին)։ 9 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 6-ը՝ թոշակառուներ, 1-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնշալոն (ֆր.)
Դոնեցկի (Զիմովնիկի շրջան)

Անվան այլ կիրառումների համար տե՛ս՝ Դոնեցկի (այլ կիրառումներ)Դոնեցկի (ռուս.՝ Донецкий), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Զիմովնիկովսկի գյուղական համայնքի կազմի մեջ։
Ռենվալ

Ռենվալ (ֆր.՝ Renneval), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02641:


== Բնակչություն ==
2010 թվականի տվյալներով՝ համայնքի բնակչությունը կազմում է 132 մարդ։ 


== Տնտեսություն ==
2010 թվականին համայնքի 73 աշխատունակ (15-64 տարեկան) բնակիչներից 52-ը տնտեսապես ակտիվ էին, 21-ը՝ ոչ ակտիվ (ակտիվության ցուցանիշը կազմել է 71,2%, 1999 թվականին եղել է 60,6%)։ 52 տնտեսապես ակտիվ բնակիչներից աշխատում էին 41-ը (25 տղամարդ և 16 կին), գործազուրկ էին 11 մարդ (7 տղամարդ և 4 կին)։ 21 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 6-ը՝ թոշակառուներ, 11-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռենվալ (ֆր.)
(5606) Մուրամացու

(5606) Մուրամացու (անգլ.՝ Muramatsu), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 1-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,225074 ա. մ., առավելագույնը մոտենում է 1,9416 ա. մ. հեռավորության վրա և հեռանում 2,5086 ա. մ.։ Արեգակի շուրջ մեկ ամբողջական պտույտ է կատարում 1212,31 երկրային օրվա ընթացքում, իր ուղեծրով շարժվելով միջինում 0,296953 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5606) Մուրամացու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գալինա Իվանովա

Գալինա Իվանովա (ռուս.՝ Гали́на Андре́евна Ивано́ва, մարտի 19, 1928(1928-03-19) կամ մայիսի 19, 1928(1928-05-19), Քիշնև, Ռումինիայի թագավորություն - 2007), խորհրդային դերասանուհի, հնչյունավորման դերասանուհի։ 


== Կենսագրություն ==
Ծնվել է Քիշնևում։ 1948 թվականին ավարտել է Կենտրոնական մանկական թատրոնին կից ստուդիան։ 22 տարեկանում սկսել է կինոկարիերան` հնչյունավորելով «Կուժ ու շվի» մուլտֆիլմը։  
Կանոնավոր կերպով մասնակցել է հայտնի մանկական «Դե գուշակիր» ռադիոհաղորդմանը (հեղինակ` Սերգեյ Բոգոմազով), որտեղ կատարում էր Գալյա անունով աղջկա դերը։  
1945-1982 թվականներից եղել է Կենտրոնական մանկական թատրոնի դերասանուհի։ Իր արվեստը ցուցադրել է արտասահմանում` Միջազգային մանկական և պատանեկական թատրոնների փառատոնի օրերին, որն անց է կացվել 1966 թվականի փետրվարին Բեռլինում։   
Նշանավոր է նաև Հրեղեն քուռկիկի դերն ըստ Պյոտր Երշովի համանուն հեքիաթի ներկայացման մեջ. «Գալինա Իվանովան այնքան հանճարեղ կերպով և բնահատուկ է խաղացել Հրեղեն քուռկիկի համանուն հեքիաթը, որ նշանավոր ֆրանսիացի դերասան Դանիել Սորանոն (Փարիզի ազգային ժողովրդական թատրոն) վազել է կուլիսների հետև, գրկել նրան, ինչպես երեխային, ինչը դժվար չէր, և իր հետ Փարիզ է տարել Հրեղեն քուռկիկի վրնջյունի մագնիտոֆոնային ձայնագրությունը։ Այդպիսին է եղել արվեստի ռուսական տրավեստիի հանդեպ ազդեցության ուժը»։
Գալինա Իվանովան հնչյունավորել է ամբողջ շարքի երաժշտական հեքիաթների կերպարները (դիսկոներկայացում երեխաների համար), թողարկելով «Մեղեդի» ֆիրմայով։ Մասնավորապես, նա խաղացել է «Ալիսը Հրաշքների աշխարհում» հեքիաթի գլխավոր դերը (1976 թվական), որի ռեժիսորը` Օլեգ Գերասիմովը, բեմադրել է Վլադիմիր Վիսոցկու երաժշտության վրա։ Ի դեպ, Ալիսի երգերը գրվել է Վիսոցկու կողմից, երգել է Կլարա Ռումյանովան։ Սկավառակն այնպիսի հայտնիություն է ձեռք բերել, որ այն գրեթե ամեն տարի վերաթողարկվել է։ Այլ դերերից են. Արքայադուստրը «Ձյունե թագուհու մեջ», Մայքլ Բենքսը «Մերի Փոփինսի մեջ» (1968 թվական, բեմադրությունն ըատ Բորիս Զախոդերի), Սմիչոկը «Միակցման արկածներում» (1972 թվական, Իննա Կաշեժևայի հեքիաթը), տարբեր դերեր «Փղիկի արկածները», «Զբոսաշրջիկ փղիկը», «Փղիկի ծննդյան օրը» հեքիաթների շարքում (1968-1980 թվականներ, հեղինակ` Դավիթ Սամոյլով)։
Մահացել է 2007 թվականին` 78 տարեկան հասակում։


== Ֆիլմագրություն ==


== Մուլտֆիլմերի հնչյունավորում ==


== Ծանոթագրություններ ==


== Արտաքին հղումներ ==
Դերասանուհոը էջը РАМТ կայքում
Ավանի Գրեգ

Ավանի Էմիլիա Գրեգ (անգլ.՝ Avani Emilia Gregg, նոյեմբերի 23, 2002(2002-11-23)), ամերիկացի ինտերնետային աստղ, դերասանուհի և դիմահարդար։ Առաջին անգամ նա հայտնի է դարձել Tik Tok սոցիալական հավելվածում։ 2020 թվականի օգոստոսի դրությամբ Գրեգը Tik Tok-ում ունեցել է ավելի քան 27 միլիոն հետորդ և 14 միլիոն՝ ինստագրամում։


== Կենսագրություն ==
Ավանի Գրեգը ծնվել է Ինդիանայում 2002 թվականի նոյեմբերի 23-ին։ Նրա մայրը հնդկուհի է, իսկ հայրը կիսով չափ աֆրոամերիկացի է, կիսով չափ՝ մոնղոլ։ Գրեգը երկու քույր ունի՝ Շանթի Գրեգը և Պրիա Գրեգը։ Նրա ավագ քույրը՝ Շանթին նույնպես օգտվում է սոցիալական լրատվամիջոցներից։ Մանուկ հասակում Գրեգը եղել է սպորտային մարմնամարզուհի մինչև մեջքի կոտրվածք ստանալը։
Գրեգը հրապարակում է գեղեցկության և դիմահարդարման հետ կապված տեսահոլովակներ։ 2019 թվականին Գրեգի առաջին վիրուսային տեսահոլովակը TikTok-ում եղել է Հարլի Քուինի ոճով ծաղրածուի կերպարը, այդ տեսահոլովակից հետո նրան սկսել են անվանել «ծաղրածու աղջիկ»։ Դեկտեմբերին նա Լոս Անջելեսի The Hype House կոլեկտիվին միացել էր Չարլի Դ'Ամելիոյի և Էդիսոն Ռեյի հետ միասին։ 2020 թվականի մարտին նա հաստատել է իր հարաբերությունները Sway House-ի անդամ Էնթոնի Ռիվզի հետ՝ նրանց միջև մի քանի ամիս տևած հարաբերություններից հետո։ 
Ավանին նկարահանվում է «Chicken Girls» վեբ սերիալում՝ մարմնավորելով Ջեմմայի դերը։


== Մրցանակներ և անվանակարգեր ==


== Ծանոթագրություններ ==
Օթթար

Օթթար Հոլուգալանդցի (հին նորվ.՝ Óttarr fra Hålogaland, հին անգլերեն՝ Ōhthere from Hālgoland, 9-րդ դար, Թրոմս, Նորվեգիա - 10-րդ դար), նորվեգացի միջնադարյան ճանապարհորդ Հոլուգալանդից կամ նրա մերձակա շրջաններից։ Մոտավորապես 890 թվականին Օթթարը եկել է Անգլիա, որտեղ Ուսեքսի թագավորության արքա Ալֆրեդ Մեծի հրամանով գրի է առնվել նրա պատմությունը։ Ճանապարհորդությունը թվագրվում է 870 թվականից ոչ շուտ և 891 թվականից ոչ ուշ։


== Ծագում և դիրք ==
Օթթարի մասին բոլոր տեղեկությունները մեզ են հասել «Օթթարի ճանապարհորդությունը» հատվածից, որը որպես հավելում ավելացված է եղել Պաուլուս Օրոսիուսի «Պատմություններ հեթանոսների դեմ» գրքի հին անգլերեն տարբերակին։ Հաջորդ հավելվածը պատմում է Վուլֆստանի` պրուսների երկիր կատարած ճանապարհորդության մասին։
Չնայած հին անգլերեն տարբերակում իրադարձությունները պատմվում են Օհտերի կողմից, սակայն տեքստից կարելի է հետևություն անել, որ պատմողը անգլիացի չէ, այլ եկել է Նորվեգիայից։ Հետևաբար Օթհերը հին սկանդինավյան Օթթար անվան տարբերակն է։
Ճանապարհորդության տեքստի համաձայն` Օթարը հայտնում է, ար նա ապրում է հյուսիսում, որից ավելի հյուսիս միայն անմարդաբնակ տարածություններ են։ Առավել լայն տարածում ունի այն տեսակետը, ըստ որի` Օթթարն ապրել է Մալանգենի շրջանում` Թրոմսի հարավում։
Իր պատմածի համաձայն` Օթթարը հարուստ մարդ է եղել, ունեցել է 600 եղջերու, ստացել է կոնունգի աստիճան։ Իր հարստությունը նա ձեռք է բերել ֆինների հարկերից, ինչպես շատ այլ նորմաններ։ Ամենայն հավանականությամբ Օթթարը զբաղվել է կետերի և ծովացլերի որսով. երկու կենդանիներն էլ հիշատակված են` կապված Օթթարի որսի և նրանցից ստացված մթերքների առևտրի հետ։


== Ճամփորդություններ ==
Մեզ հասած պատմության համաձայն` Օթթարը ճամփորդել է` լինելով սագաներից հայտնի Բիարմիա շրջանում, Դանիայի հարավում, Անգլիայում, Սպիտակ ծովի շրջանում։ Իր պատմության մեջ նա մանրամասն պատմում է իր ուղերթի և ճանապարհին հանդիպած ցեղերի ու նրանց սովորույթների մասին։ Այդպես նա նկարագրել է սվեյների, սաամների, կվենների, բիարմացիաների մասին։ Օթարը հիշատակել է նաև այդ խմբերի փոխհարաբերությունների մասին։
Հասնելով Անգլիա` Օթթարը անգլոսաքսերին ծանոթացրել է Եվրոպայի հյուսիսային երկրների աշխարհագրությանը, ինչպես նաև կենդանական աշխարհի առանձնահատկություններին, քանի որ անգլոսաքսերը նրա պատմությունից իմանում են իրենց մինչ այդ անհայտ ծովացուլերի, հյուսիսային եղջերուների մասին։ Հյուսիս կատարած իր ճամփորդության ընթացքում Օթթարը ամենայն հավանականությամբ որոշ ժամանակ ապրել է այդ ժողովուրդների մոտ, նրանց հետ որսացել ծովացուլեր, որոնցից նա նվիրել է կոնունգ Ալֆրեդին։
Քանի որ Օթթարին լավ են ընդունել այն շրջանում, երբ Անգլիան հարձակման է ենթարկվել վիկինգների կողմից, ուրեմն կարելի է ենթադրել, որ Օթթարը Ալֆրեդի թշնամիներից չի եղել և հավանաբար Անգլիա է եկել առևտրական գործերով։


== Գեղարվեստական գրականության մեջ ==
Նորվեգացի ծովագնաց Օթթարի պատմությունը հիմք է դարձել ռուս խորհրդային գրող Վալենտին Իվանովի «Հին տարիների պատումներ» վեպի համար (1955)։ Գրելով իր ստեղծագործությունը, որն ավելի շուտ ոչ թե պատմական գործ է, այլ սլավոնական ֆանտազիա, Իվանովը տուրք է տվել խորհրդային գաղափարախոսությանը. Օթթարը ավելի շուտ յարլ է` կալվածատեր, որ ղեկավարում է վիկինգների ռազմական արշավը Արևելյան Եվրոպայի հյուսիս` Բիարմիա։


== Ծանոթագրություններ ==


== Արտաքին հղումներ ==
Օթթարի ճամփորդությունը հին անգլերենով
Բրիգա Նովարեզե

Բրիգա Նովարեզե  (իտալ․՝Briga Novarese)՝ կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 2758 մարդ (2008 թվականի տվյալներով)։ Բնակչության խտությունը 674 մարդ/կմ²։ Տարածքը՝ 5 կմ²։ Փոստային ինդեքս՝ 28024։ Հեռախոսային կոդ՝ 0322։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոս։ 0322 955731 — 0322 912742
Էլեկտրոնային հասցե։ info@comune.briga-novarese.no.it
Պաշտոնական կայք։ http://www.comune.briga-novarese.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժինյեստա (կանտոն)

Ժինյեստա (ֆր.՝ Ginestas), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 1999 թվականի մարդահամարի կանտոնի բնակչությունը 11982 մարդ էր։Կանտոնի համարը 1117 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Թոփ-Բուղազի

Թոփ-Բուղազի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Արտոնք

Արտոնք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից հարավ-արևելք՝ Մեղրագետի հովտում։
Եղել է բազմամարդ հայաբնակ գյուղ։ Արտոնքը տեղական ճանապարհով կապված էր Մուշ քաղաքի հետ։


== Պատմություն ==
Բնակչության մի մասը գաղթել է, իսկ մնացածը թուրքերի ձեռքով կոտորվել է 1915 թվականի Մեծ եղեռնի ժամանակ։


== Բնակչություն ==
XIX դարի սկզբին ուներ 200 տուն՝ 1500 հայ բնակչով։ 1909 թ.-ին ուներ 120 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Արտոնքն ուներ հին հայկական եկեղեցի։


== Կրթություն ==
1870 թ.-ին Գարեգին Սրվանձտյանի ջանքերով գյուղում բացվել է դպրոց։ Դպրոցում սովորում էր 30 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Փոքր Ելովկա

Փոքր Ելովկա (ռուս.՝ Малая Еловка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մեծ Ելովկա գետի աջ ափով՝ 0,9 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004862
Հիդրոլոգիական ուսումնասիրությունների կոդը - 115200486
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շևարդենի (Ղազբեգի շրջան)

Շևարդենի (վրաց.՝ შევარდენი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 2020 մետր բարձրության վրա։ Շրջկենտրոն Ստեփանծմինդայից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Վլադիմիր Յավորիվսկի

Վլադիմիր Յավորիվսկի (ուկրաիներեն՝ Володимир Олександрович Яворівський, հոկտեմբերի 11, 1942(1942-10-11), Կռիժոպոլի շրջան, Վիննիցայի մարզ, Ուկրաինական ԽՍՀ, ԽՍՀՄ - ապրիլի 16, 2021(2021-04-16), Կիև, Ուկրաինա), խորհրդային և ուկրաինացի լրագրող, գրող, քաղաքական գործիչ, Ուկրաինայի խորհրդարանի I , II, IV-VI գումարման պատգամավոր։ ԽՄԿԿ անդամ (1971-1990)։


== Կենսագրություն ==
Վլադիմիր Յավորիվսկին ծնվել է 1942 թվականին Վիննիցայի մարզի Կռիժոպոլի շրջանի Տեկլևկա գյուղում, կոլտնտեսականի ընտանիքում։ 1964 թվականին ավարտել է 
Օդեսայի Իլյա Մեչնիկովի անվան ազգային համալսարանի ուկրաինական բանասիրության ֆակուլտետը։ Աշխատել է տարբեր ԶԼՄ-ներում, եղել է Օդեսայի ռադիոյի խմբագիրը, «Զապորոժսկայա պրավդա», «Прапор юності» («Երիտասարդության դրոշ»), «Լիտերանուրնայա Ուկրաինա» խմբագրությունների թղթակից, Լվովի հեռուստատեսությունում աշխատել է որպես կինոսցենարիստ, եղել է Ուկրաինայի գրողների միության գրական խորհրդատու, ռեֆերենտ, «Вітчизна» («Հայրենիք») ամսագրի գլխավոր խմբագրի տեղակալ։ Ուկրաինայի ժուռնալիստների ազգային միության անդամ է 1969 թվականից, գրողների միության անդամ՝ 1971 թվականից, եղել է նաև գրողների միության քարտուղար։ 2001-2011 թվականներին եղել է Ուկրաինայի գրողների ազգային միության նախագահը։


== Մրցանակներ, պարգևներ ==
Տարաս Շևչենկոյի անվան Ուկրաինայի ԽՍՀ պետական մրցանակ (1984)
«Վաստակի համար» III աստիճանի շքանշան (Ուկրաինա, (2005)
Դմիտրի Զագուլի անվան մրցանակ (2005)
Ուկրաինայի ուղղափառ եկեղեցու Կիևի պատրիարքարանի Հիսուս Փրկչի մեդալ (2011)


== Գրական ստեղծագործություններ ==


=== Պատմվածքների ժողովածու ===
«Իսկ խնձորներն ընկնում են» (ուկրաիներեն՝ «А яблука падають», 1968)
«Հասած խաղողի ողկույզը» (ուկրաիներեն՝ «Гроно стиглого винограду», 1971)


=== Ակնարկների ժողովածու ===
«Թևերն ամրանում են երկնքում» (ուկրաիներեն՝ «Крила вигострені небом», 1975)
«Այստեղ, երկրի վրա» (ուկրաիներեն՝ «Тут, на землі», 1977)
«Աղբյուրը հիշել նույնիսկ ծովում» (ուկրաիներեն՝ «І в морі пам'ятати джерело», 1980)
«Սեփական անվան իրավունքը» (ուկրաիներեն՝ «Право власного імені», 1985)
«Եվ ի՞նչ ազգ ենք մենք» (ուկրաիներեն՝ «Що ж ми за народ такий?», 1982)


=== Վիպակներ ===
«Սեպտեմբերյան բարձունքից» (ուկրաիներեն՝ «З висоти вересня», 1968)
«Вічні Кортеліси», 1984
«Նախագահի ամենաերկար գիշերը» (ուկրաիներեն՝ «Найдовша ніч президента», 2011)


=== Վեպեր ===
«Շղթայական ռեակցիա» (ուկրաիներեն՝ «Ланцюгова реакція», 1978)
«Երևակայական ինքնադիմանկար» (ուկրաիներեն՝ «Автопортрет з уяви», 1980)
«Марія з полином у кінці століття», 1988)
«Ճգնաժամ» (ուկրաիներեն՝ «Криза», 2000)կեղեցու Կիևի պատրիարքարանի Հիսուս Փրկչի մեդալ (2011)


== Ծանոթագրություններ ==


== Արտաքին հղումներ ==
Վլադիմիր Յավորիվսկու պաշտոնական կայքը
All This and Puppet Stew

All This and Puppet Stew, ամերիկյան փանկ ռոք խումբ The Dickies֊ի վեցերորդ ստուդիական ալբոմը, թողարկված՝ 2001 թվականի մայիսի 22-֊ին Fat Wreck Chords լեյբլի ներքո։ Ալբոմը ձայնագրվեց 1996-2001 թվականների ընթացքում։


== Երգացանկ ==
See My Way ֊ 3։22
Keep Watchin' the Skies (Phillips, Williams) ֊ 2։24
Free Willy ֊ 2։33
Donut Man ֊ 2։56
Howdy Doody in the Woodshed II (Hufsteter, Lee, Phillips) ֊ 1։31
Marry Me, Ann ֊ 2։26
Sobriety ֊ 2։09
I Did It ֊ 2։30
Whack the Dalai Lama ֊ 2։24
He’s Courtin' Courtney ֊ 2։32
Nobody But Me ֊ 2։06
My Pop the Cop ֊ 2։20
It’s Huge ֊ 3։13«My Pop The Cop» / «Marry Me, Ann»
«Free Willy» / «Howdy Doody In The Woodshed II»


== Ձայնագրման մասնակիցներ ==
Լեոնարդ Գրեյվզ Ֆիլիփս (Leonard Graves Phillips) ֊ վոկալ, ստեղնաշարային
Ստեն Լի (Stan Lee) ֊ կիթառ
Little Dave Teague ֊ կիթառ
Ռիկ ԴԵշեր (Rick Dasher) ֊ բաս կիթառ, բեկ վոկալ
Թրեվիս Ջոնսոն (Travis Johnson) ֊ հարվածային գործիքներ


== Ծանոթագրություններ ==


== Արտաքին հղումներ ==
Ալբոմի էջը Fat Wreck Chords կայքում
Նովոպոկրովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՆովոպոկրովկաՆովոպոկրովկա (ռուս.՝ Новопокровка), գյուղ Ռուսաստանի Պրիմորիեի երկրամասի Կրասնոարմեյսկի շրջանի կազմում։
Բնակչությունը 2010 թվականին գրանցված տվյալներով կազմում էր 3646 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենեքերիմ-Հովհաննես Սևադա

Անվան այլ կիրառումների համար տե՛ս՝ Սենեքերիմ-Հովհաննես (այլ կիրառումներ)Հովհաննես Սենեքերիմ (անհայտ - 959 կամ 1003), Փառիսոսի թագավոր մոտ 958 թվականից։
Սահակ Սևադայի որդին։
Հորից ժառանգություն ստանալով Փառնես (Փառիսոս) գավառը, հիմնադրել է Փառիսոսի թագավորությունը, որը ճանաչել են Պարսից արքունիքը և բյուզանդական կայսեր ներկայացուցիչ Դավիթ Մագիստրոսը։ Վերջինս, ըստ պատմիչ Մովսես Կաղանկատվացու, Սենեքերիմին ուղարկել է «թագ և արքայական ծիրանի»։
Հայ Բագրատունիները հավանաբար չեն ընդունել Սենեքերիմի թագավորությունը։ Այդ մասին է վկայում Հայոց կաթողիկոս Անանիա Ա Մոկացու Արցախ կատարած այցելությունը, որի նպատակն էր մեղմել անջատամետ ձգտումները։ 10-րդ դարի վերջին Սենեքերիմի եղբոր՝ Խաչենի տիրակալ Գրիգորի հետ գոյության պայքար է մղել Գանձակի ամիրա Փադլունի դեմ։ Սենեքերիմի գահը ժառանգել է եղբորորդին՝ Փիլիպպեն։


== Գրականություն ==
Մովսես Կաղանկատվացի, Պատմություն Աղվանից աշխարհի։ Ե․ 1969
Սուլեմա (այլ կիրառումներ)

Սուլեմա, կարող է վերաբերել՝

Սուլեմա - բերդ Մեծ Հայքի Սյունիք նահանգի Վայոց ձոր գավառում, Սուլեմա գետակի աջ ափին, բարձրադիր բլրի գագաթին
Սուլեմա - գետ Հայաստանի Վայոց ձորի մարզում, Եղեգիսի աջ վտակը
Սուլեմա - սնդիկի (II) քլորիդ
Ագռոնալ

Ագռոնալ, լեռ Թուրքիայի արևելքում, Վանի մարզում, Մեծ Հայքի Վասպուրական աշխարհում, Վանա լճից արևելք։ Բարձրությունը 2500-3000 մ։


== Ծանոթագրություններ ==
Պաստակու

Պաստակու (էստ․՝ Pastaku), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիչուգա (Տաֆտայի վտակ)

Անվան այլ կիրառումների համար տե՛ս՝ Կիչուգա (այլ կիրառումներ)Կիչուգա (ռուս.՝ Кичуга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տաֆտա գետի աջ ափում՝ 34 կմ հեռավորության վրա։ Գետի երկարությունը 10 կմ է։ Ակունքը գտնվում է Մեծ ճահճում, 15 կմ հյուսիս-արևմուտք Պոգորելովո գյուղի մոտ և Տոտմից 5 կմ հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008145
Հիդրոլոգիական ուսումնասիրությունների կոդը - 103000814
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օրիս

Օրիս (կատ.`Orís) մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Օսոնա շրջանում։ Տարածքը կազմում է 27.2 կմ2։ Բնակչության թվաքանակը 2007 թվականի տվյալներով եղել է 286, խտությունը՝ 9,28 մարդ/կմ².:


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Արտաքին հղումներ ==
Página web del Ayuntamiento Archived 2008-02-11 at the Wayback Machine.
Información de la Generalitat de Catalunya Archived 2007-09-26 at the Wayback Machine.
Información del Institut d’Estadística de Catalunya
Աստերոիդների ցանկ (147501-147600)

Աստերոիդների ցանկ (147401-147500)  • Աստերոիդների ցանկ  • Աստերոիդների ցանկ (147601-147700)
 Աստերոիդների ցանկ (147401-147500)  • Աստերոիդների ցանկ  • Աստերոիդների ցանկ (147601-147700)
(25) Ֆոկեա

(25) Ֆոկեա (անգլ.՝ Phocaea), աստերոիդ աստերոիդների հիմնական գոտում։ Հայտնաբերվել է 1853 թվականի ապրիլի 6-ին Ժան Շակորնակի կողմից Մարսելում։
Միջին հեռավորությունը Արեգակից կազմում է 2,399357 ա. մ., առավելագույնը մոտենում է 1,7855 ա. մ. հեռավորության վրա և հեռանում 3,0132 ա. մ., իսկ Երկրի ուղեծրին Ֆոկեա աստերոիդը նվազագույնը մոտենում է 0,9207 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1357,5 երկրային օրվա ընթացքում, իր ուղեծրով շարժվելով միջինում 0,265193 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,59° անկյուն։
Ֆոկեա աստերոիդը գլխավորում է Ֆոկեայի աստերոիդների ընտանիքը։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ֆոկեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)